กลต.สั่งบลจ.ชี้ที่มาการันตีกองอสังหาฯ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ก.ล.ต.เตรียมสั่ง บลจ. เปิดข้อมูลประกันรายได้กองทุนอสังหาริมทรัพย์ ประโยชน์ผู้ลงทุน
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต. มีแนวคิดที่จะให้บริษัทหลักทรัพย์จัดการกองทุน (บลจ.) เปิดเผยข้อมูลผู้รับประกันรายได้ให้แก่กองทุนรวมอสังหาริมทรัพย์ เช่น ฐานะทางการเงินและความเห็นของ บลจ. จากการวิเคราะห์ความสามารถในการปฏิบัติตามสัญญาของผู้รับประกันรายได้ของกองทุนรวมอสังหาริมทรัพย์ 
ขณะที่มีการเสนอขายหน่วยลงทุนและเปิดเผยข้อมูลอย่างต่อเนื่องตลอดระยะเวลาที่มีการรับประกันรายได้ เพื่อประโยชน์แก่ผู้ลงทุนในการพิจารณาความเป็นไปได้ในโครงสร้างการรับประกันรายได้และใช้ตัดสินใจลงทุน
ปัจจุบันกองทุนรวมอสังหาริม ทรัพย์บางกองทุนที่จะได้รับรายได้ประจำจากค่าเช่าจากการนำอสังหาริมทรัพย์ที่กองทุนลงทุนไปปล่อยเช่า มีการรับประกันรายได้ค่าเช่าให้แก่กองทุนเพื่อดึงดูดและสร้างความมั่นใจให้ผู้ลงทุน เช่น เจ้าของหรือผู้เช่าอสังหาริมทรัพย์จากกองทุนหรือผู้บริหารอสังหาริมทรัพย์เข้ามารับประกันรายได้ว่าช่วง 3 ปีแรกกองทุนจะได้รับค่าเช่าไม่น้อยกว่าอัตราที่กำหนด หากต่ำกว่าผู้รับประกันจะชำระเงินส่วนต่างให้กองทุน เป็นต้น ก.ล.ต. จึงเปิดให้แสดงความคิดเห็นแนวคิดดังกล่าวถึงวันที่ 11 มิ.ย.นี้